Ben & Jerry’s -kuorma-auto
**Ben & Jerry’s** on yhdysvaltalainen jäätelönvalmistaja, joka valmistaa jäätelöä, jäädykkeitä ja sorbetteja. Nykyään Ben & Jerry’s on osa monialayritys Unileveriä. Tuotteet suunnittelee Ben & Jerry’s Homemade Holdings, Inc. jonka päätoimisto sijaitsee Burlingtonin kaupungissa, Vermontin osavaltiossa. Päätehdas sijaitsee Waterburyssa. Parhaiten Ben & Jerry’s tunnetaan jäätelöbrändistään, joka on tunnettu erikoisista mauista, ja jonka perustivat Ben Cohen ja Jerry Greenfield vuonna 1978.

Historia
--------

Ben Cohen ja Jerry Greenfield tapasivat koulunsa yläasteen liikuntatunnilla. Myöhemmin he päättivät aloittaa jäätelöbisneksen. Ensin he suorittivat viiden dollarin hintaisen Pennsylvanian yliopiston kirjekurssin jäätelönvalmistuksesta. 5. toukokuuta 1978 parivaljakko avasi 12 000 dollarin sijoituksen turvin jäätelöbaarin Burlingtonin keskustaan. Vuonna 1979 he juhlistivat yrityksensä ensimmäistä syntymäpäivää "ilmainen tötterö -päivällä" (*free cone day*), ja tämä tapa on edelleen voimassa kaikissa Ben & Jerry’s -pisteissä.

Ben & Jerry’s maailmalla
------------------------

Ben & Jerry’sillä on maailmalla 580 liikettä, joista 430 sijaitsee Yhdysvalloissa. Jäätelöpisteitä sijaitsee Yhdysvaltain lisäksi seuraavissa maissa: Itävalta, Australia, Belgia, Kanada, Kolumbia, Tšekki, Tanska, Viro, Suomi, Ranska, Saksa, Gibraltar, Kreikka, Kiina, Islanti, Irlanti, Israel, Italia, Japani, Malta, Meksiko, Hollanti, Norja, Portugali, Puerto Rico, Singapore, Etelä-Korea, Espanja, Ruotsi, Sveitsi, Thaimaa, Turkki ja Yhdistynyt kuningaskunta.

Petroskoissa Karjalan tasavallassa avattiin Ben & Jerry’s -jäätelöbaari 1990-luvun alussa entisen Pioneeripalatsin pohjakerroksessa.

Ben & Jerry’s Suomessa
----------------------

Suomen ensimmäinen Ben & Jerry’s -irtojäätelökioski sijaitsi Helsingin Kampissa. Helsingissä on ollut kioskit myös Pohjoisesplanadilla ja kauppakeskus Kaaressa, Kannelmäessä. Suomessa ei nykyisin ole irtojäätelöä myyviä Ben & Jerry’s -kioskeja. Jäätelöpakkauksia on saatavilla hyvinvarustetuista vähittäistavarakaupoista, kioskeista ja videovuokraamoista.

Ben & Jerry’s -maut Suomessa
----------------------------

Ben & Jerry’s -jäätelöä myydään kahdenkokoisissa purkeissa (500 ml ja 150 ml) sekä jäätelöpuikkona ja jäätelökeksinä.

|  |  |  |  |
| --- | --- | --- | --- |
| Makuja 500ml:n purkkeina
* Birthday Cake
* Blondie Brownie
* Chip Happens
* Chocolate Caramel Cookie Dough
* Chocolate Fudge Brownie
* Cone Together
* Cookie Dough
* Cookie Dough S´Wich Up
* Fairway to Heaven
* Half Baked
* Karamel Sutra Core
* Love Is...
* Netflix & Chill´d
* Peanut Butter Cup
* Salted Caramel Brownie
* Strawberry Cheesecake

 | Maidottomat 500ml:n purkit
* Chocolate Fudge Brownie
* Coconutterly Caramel´d
* Netflix & Chilll´d
* Peanut Butter & Cookies

Makuja 150ml:n purkkeina
* Classic Cool-lection
* Cookie Dough
* Vanilla Cool-lection
 | Irtojäätelö
* Caramel Chew Chew
* Cherry Garcia
* Chocolate Fudge Brownie
* Cookie Dough
* Phish Food
* Strawberry Cheesecake

 | Jäätelökeksit
* Cookie Dough ´Wich
* On The Dough
* Peanut Butter cup ´Wich

 |

Vastuullisuus
-------------

Ben & Jerry’s on sitoutunut vastuulliseen yritystoimintaan ja on vuosien aikana ottanut aktiivisesti kantaa erilaisiin yhteiskunnallisiin kysymyksiin. Yritys on tuonut vahvasti esiin ympäristöön ja eläinten hyvinvointiin liittyviä teemoja. Ben & Jerry’s on muun muassa kampanjoinut uuden lypsylehmien hyvinvointiin vaikuttavan EU-direktiivin puolesta.

### Reilu kauppa

Ben & Jerry’s on sitoutunut hankkimaan kaikki jäätelöidensä raaka-aineet, jotka on mahdollista hankkia Reilun kaupan edellytyksin vuoden 2013 loppuun mennessä. Suurin osa Suomessa myytävistä Ben & Jerry’s -jäätelöistä on kantanut Reilun kaupan merkkiä jo muutaman vuoden. Euroopassa jäätelöpohjasekoituksen pääraaka-aineet muutettiin Reilun kaupan tuotteiksi jo vuoden 2011 loppuun mennessä, jolloin vaihto oli Yhdysvalloissa vielä kesken.

### Vapaiden kanojen munia

Ben & Jerry’s käyttää jäätelöissään vapaiden kanojen munia, jotka on hankittu sertifioiduista kanaloista.

### Caring Dairy

Ben & Jerry’s perusti vuonna 2003 Caring Dairy -ohjelman, jonka tavoitteena on edistää kestävän kehityksen mukaista toimintaa maatiloilla. Ohjelmaan kuuluu melkein 500 perhetilaa ja yli 35 000 lehmää.

Aiheesta muualla
----------------

* Ben & Jerry’s suomalaiset kotisivut

Lähteet
-------

* Benjerry.com

### Viitteet

1. ↑  Harrison, J. D. When we were small: Ben & Jerry’s, The Washington Post, 14.5.2014. Viitattu 20.10.2014.
2. ↑  Ben & Jerry’s Celebrates Free Cone Day (Arkistoitu – Internet Archive), Unilever. Viitattu 20.10.2014.
3. ↑   (Arkistoitu – Internet Archive)
4. ↑  Knobel, Beth: Doing Business : The Flavor of Success, and Failure, in Russia : Ben & Jerry's opened and is doing well. But another U.S. company hoping to export lumber is not. Los Angeles Times 31.8.1993. Viitattu 20.10.2014.
5. ↑  Irtojäätelökioskit Ben & Jerry’s.  Arkistoitu 31.10.2013. Viitattu 15.2.2013.
6. ↑  Tarvitsemme uudet pelisäännöt Ben & Jerry’s.  Arkistoitu 1.11.2013. Viitattu 14.2.2013.
7. ↑  Suuret siirtyvät Reiluun kauppaan  23.10.2010. Reilun kaupan edistämisyhdistys ry.  Arkistoitu 1.11.2013. Viitattu 5.1.2013.
8. ↑  Sustainable living Sustainable sourcing Unilever.com. Viitattu 14.2.2013.
9. ↑  Vapaiden kanojen munia Ben & Jerry’s. Viitattu 14.2.2013.
10. ↑  Ben & Jerry’s and Caring Dairy Ben & Jerry’s. Viitattu 14.2.2013.

* Kuvia tai muita tiedostoja aiheesta **Ben & Jerry’s** Wikimedia Commonsissa